**ISOMAT: Στα 107 εκ. € ο κύκλος εργασιών του Ομίλου για το 2023**

Θεσσαλονίκη 11 Μαρτίου 2024

Υποστηρίζοντας μία ολιστική στρατηγική καινοτομίας και εξωστρέφειας, με έμφαση στις νέες επενδύσεις, στην ανάπτυξη νέων προϊόντων υψηλής ποιότητας και στην ενίσχυση της βιωσιμότητας, η ISOMAT έκλεισε και το 2023 με ενίσχυση των οικονομικών της μεγεθών, πετυχαίνοντας αύξηση στον κύκλο εργασιών του Ομίλου κατά 6,3% σε σχέση με το 2022.

Πιο αναλυτικά, ο κύκλος εργασιών του Ομίλου ανήλθε στα 107,3 εκ. € έναντι των 101 εκ. € του προηγούμενου έτους, ενώ για την Ελλάδα ο κύκλος εργασιών ανήλθε στα 86,6 εκ. €, αυξημένος κατά 7% σε σχέση με το 2022. Ιδιαίτερο ενδιαφέρον παρουσιάζει επίσης ο δείκτης εξωστρέφειας σε επίπεδο Ομίλου, που περιλαμβάνει τόσο την εξαγωγική δραστηριότητα όσο και την απόδοση των θυγατρικών εταιρειών της ISOMAT στο εξωτερικό, ο οποίος και παρουσίασε αύξηση πάνω από το 3% για το 2023. Η διατήρηση της ανοδικής αυτής πορείας αντικατοπτρίζει τη συνολική στρατηγική εξωστρέφειας και αναπτυξιακών επενδύσεων, στα οποία η ISOMAT δίνει εδώ και αρκετά χρόνια ιδιαίτερη βαρύτητα. Ο Πρόεδρος & Διευθύνων Σύμβουλος της ISOMAT, Θάνος Τζιρίτης, συμπληρώνει σχετικά πως, η ευελιξία και η προσαρμοστικότητα, ως αξίες που διέπουν διαχρονικά την κουλτούρα της ISOMAT, σε συνδυασμό με την άμεση ανταπόκρισή μας στις ανάγκες των σύγχρονων κατασκευών, συμβάλλουν στη διατήρηση μιας σταθερής ανοδικής πορείας, στην οποία αποσκοπούμε και για την τρέχουσα χρονιά, έχοντας ήδη προγραμματίσει μία σειρά επενδύσεων και στρατηγικών κινήσεων εξωστρέφειας.

Με πάνω από το 50% του κύκλου εργασιών του Ομίλου να προέρχεται από πωλήσεις στο εξωτερικό, η φιλοσοφία εξωστρέφειας ενισχύεται με τη σταδιακή διείσδυση της ISOMAT σε ολοένα και περισσότερες αγορές του εξωτερικού, με περιοχές αυξημένου ενδιαφέροντος να είναι, μεταξύ άλλων, το Ηνωμένο Βασίλειο, η Ιβηρική Χερσόνησος, οι ΗΠΑ, η Μέση Ανατολή, η Ινδία και η Νοτιοανατολική Ασία. Στο πλαίσιο αυτό, η ISOMAT έχει ξεκινήσει δυναμικά το νέο έτος με τη συμμετοχή της για πρώτη φορά στην έκθεση World of Concrete στο Las Vegas, στοχεύοντας στην ενίσχυση της παρουσίας της στην αγορά της Αμερικής. Για τους επόμενους μήνες, η εταιρεία σχεδιάζει τη συμμετοχή της και σε άλλες δημοφιλείς διεθνείς εκθέσεις του κλάδου, με σκοπό να βρίσκεται πάντα στο επίκεντρο των εξελίξεων, απαντώντας με καινοτομία σε κάθε νέα πρόκληση και συμμετέχοντας σε περισσότερα σύγχρονα projects διεθνούς εμβέλειας.

Αναφορικά με το επενδυτικό πλάνο του Ομίλου, σε εξέλιξη βρίσκεται νέο επενδυτικό πρόγραμμα για την Ελλάδα που υπολογίζεται στα 28 εκ. €, μέρος του οποίου έχει ήδη ξεκινήσει να υλοποιείται από το 2023. Το πρόγραμμα επικεντρώνεται στην έρευνα και ανάπτυξη νέων καινοτόμων προϊόντων, στη συνεχή αναβάθμιση του μηχανολογικού, τεχνολογικού και κτιριακού εξοπλισμού, αλλά και στην περαιτέρω ανάπτυξη των συστημάτων εξοικονόμησης ενέργειας, στο πλαίσιο της συνολικής μετάβασης σε ένα βιώσιμο μέλλον.

Ο Όμιλος ISOMAT συνεχίζει διαχρονικά να επενδύει στο εξειδικευμένο ανθρώπινο δυναμικό του, το οποίο αυξήθηκε σημαντικά και το 2023, ως το πολυτιμότερό του κεφάλαιο και παράγοντας καθοριστικός για τη συνεχή εξέλιξη και πρόοδο. Η ISOMAT απασχολεί σήμερα πάνω από 600 άτομα σε επίπεδο Ομίλου, 400 εκ των οποίων βρίσκονται στην Ελλάδα, με περισσότερους από 100 διπλωματούχους Μηχανικούς και Χημικούς, που ενισχύουν την αξιοπιστία και την τεχνογνωσία της εταιρείας.

Λαμβάνοντας πάντα υπόψιν τη διεθνή επικαιρότητα, τους πιθανούς «κινδύνους» λόγω των ενεργών πολεμικών μετώπων και των αντίστοιχων εμποδίων στον τομέα των θαλάσσιων μεταφορών, όπως επίσης και τις εγχώριες εξελίξεις στις ανατιμήσεις των προϊόντων, η ISOMAT συνεχίζει φέτος την πορεία της με συγκρατημένη αισιοδοξία και με ετοιμότητα να αντιμετωπίσει κάθε νέα πιθανή πρόκληση ως μία ευκαιρία για περαιτέρω εξέλιξη και καινοτομία.

Για περισσότερες πληροφορίες, επισκεφθείτε τo site και ακολουθήστε μας στα Social Media:
[**www.isomat.gr**](http://www.isomat.gr) **|**

**Λίγα λόγια για την ISOMAT:**

*Η ISOMAT αποτελεί έναν ελληνικό, πολυεθνικό Όμιλο παραγωγής δομικών χημικών, κονιαμάτων και χρωμάτων και μία από τις σημαντικότερες βιομηχανίες του κλάδου με ηγετική παρουσία στη Νοτιοανατολική Ευρώπη. Ο Όμιλος διαθέτει 3 μονάδες παραγωγής, εκ των οποίων η μία βρίσκεται στη μητρική εταιρεία στην Ελλάδα και οι άλλες δύο στις θυγατρικές του στη Ρουμανία και στη Σερβία. Επιπλέον, διαθέτει 5 εμπορικές θυγατρικές σε Γερμανία, Ρωσία, Τουρκία, Βουλγαρία και Σλοβενία και εξαγωγική δραστηριότητα σε περισσότερες από 80 χώρες παγκοσμίως, με ένα πορτφόλιο που απαριθμεί πάνω από 350 προϊόντα. Με όραμά του να αποτελεί για τον κλάδο των κατασκευών τον κορυφαίο συνεργάτη ολοκληρωμένων, αξιόπιστων, καινοτόμων και ποιοτικών λύσεων, η ISOMAT επενδύει στην Έρευνα & Ανάπτυξη με 7 χημεία R&D και 3 χημεία Ποιοτικού Ελέγχου, όπου κάθε χρόνο αναπτύσσονται πληθώρα νέων προϊόντων, ενώ βελτιώνονται συνεχώς τα υφιστάμενα, σύμφωνα με τις τεχνολογικές εξελίξεις του κλάδου και με προτεραιότητα τη βιώσιμη ανάπτυξη. Ταυτόχρονα, με αίσθημα ευθύνης και διάθεση ανιδιοτελούς προσφοράς απέναντι στην Κοινωνία, το Περιβάλλον και τον Άνθρωπο, η ISOMAT υλοποιεί ένα ολοκληρωμένο πρόγραμμα ενεργειών Εταιρικής Υπευθυνότητας με τίτλο «ISOMAT από καρδιάς», ανταποκρινόμενη στις σύγχρονες ανάγκες της κοινωνίας και εκπροσωπώντας επάξια την ιδιωτική πρωτοβουλία.*

Για περισσότερες πληροφορίες:
**Βιβιέν Θωμά**
Υπεύθυνη Επικοινωνίας
& Εταιρικής Kοινωνικής Ευθύνης
**6949 962 257** |**v.thomas@isomat.gr**